नई दिल्ली: टीम इंडिया के मिडिल ऑर्डर बल्लेबाज सुरेश रैना 3 मैचों की टी20 सीरीज खेलने के लिए साउथ अफ्रीका पहुंच चुके हैं. रविवार से टी20 सीरीज खेली जानी है. यहां भी टीम इंडिया का फोकस वनडे की तरह परफॉर्म करने पर होगा. रैना के साथ केएल राहुल और जयदेव उनादकट भी साउथ अफ्रीका पहुंचे हैं. रैना ने सोशल मीडिया पर फोटो अपलोड करते हुए लिखा है- ''जोहानर्सबर्ग जाते हुए, शुरू होने के लिए बेसब्र.'' टीम इंडिया में वो काफी समय बार एंट्री करने जा रहे हैं. वो काफी समय से टीम इंडिया से दूर थे. ऐसे में कई क्रिकेटर्स ने उन्हें शुभकामनाएं दी हैं.